proxectonos/corpus_dominio_legal_administrativo_tmp huggingface dataset:
ORDE do 19 de agosto de 2013 pola que se resolve a convocatoria de subvencións para o desenvolvemento de programas dirixidos á redución do abandono escolar nos concellos de Galicia para o ano 2013.
Consellería de Cultura, Educación e Ordenación Universitaria — III. Outras disposicións — 10/09/2013

Cumpridos os trámites establecidos no artigo 10 da Orde desta consellería do 26 de abril de 2013 pola que se establecen as bases e se convocan, en réxime de concorrencia competitiva, subvencións para o desenvolvemento de programas dirixidos á redución do abandono escolar nos concellos de Galicia para este ano, esta consellería
Primeiro. Publicar a relación de subvencións concedidas, de acordo co establecido no artigo 12, para o desenvolvemento de programas dirixidos á redución do abandono escolar nos concellos de Galicia para o ano 2013, segundo figura no anexo.
Segundo. A xustificación dos gastos realizados polo concello, ou agrupación de concellos, farase atendendo ao disposto no artigo 18 da orde da convocatoria.
Terceiro. Contra esta resolución, que esgota a vía administrativa, os interesados poderán interpoñer recurso contencioso-administrativo, no prazo de dous meses contados desde o día seguinte ao da súa notificación, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso administrativa.
Santiago de Compostela, 19 de agosto de 2013
CORRECCIÓN de erros. Resolución do 11 de xuño de 2013, da Dirección Xeral do Patrimonio Cultural, pola que se dá publicidade á relación de petróglifos do concello de Mondariz e se ordena o seu asento no Rexistro de Bens de Interese Cultural.
Consellería de Cultura, Educación e Ordenación Universitaria — III. Outras disposicións — 13/08/2013

Advertidos erros na citada resolución, publicada no
Diario Oficial de Galicia
núm. 130, do 10 de xullo de 2013, cómpre facer as seguintes correccións: na penúltima fila do anexo, onde se mencionan os petróglifos de Centieira, na columna que se refire á parroquia, onde di: «Mondariz (Santa Baia)», debe dicir: «Sabaxáns (San Mamede)» e, na columna que se refire ao lugar, onde di: «Sabaxáns», debe dicir: «Centieira».
DECRETO 133/2013, do 24 de xullo, polo que se aproba o cambio de titularidade do treito sobrante que nace do novo trazado da estrada autonómica PO-226 Porráns-Cuntis a prol do Concello de Moraña.
Consellería de Medio Ambiente, Territorio e Infraestruturas — III. Outras disposicións — 13/08/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas, entregaránselles aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Pleno do Concello de Moraña, na sesión ordinaria do día 5.11.2012 solicitou á Consellería de Medio Ambiente, Territorio e Infraestruturas a transferencia da titularidade dun tramo antigo da estrada autonómica PO-226 Porráns-Cuntis.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito sobrante que nace do novo trazado da estrada autonómica PO-226. O treito que se vai transferir ten o seu inicio no p.q.: 6+030 e o seu final no p.q.: 6+870 da nova PO-226 a prol do Concello de Moraña.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día vinte e catro de xullo de dous mil trece,
Artigo 1
Apróbase o cambio de titularidade a prol do Concello de Moraña do treito sobrante que nace do novo trazado da estrada autonómica PO-226. O treito que se vai transferir ten o seu inicio no p.q.: 6+030 e o seu final no p.q.: 6+870 da nova PO-226.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Moraña deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo de dous meses seguintes ao da publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderanlle á Concello de Moraña, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que lle poida corresponder como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e catro de xullo de dous mil trece
DECRETO 126/2013, do 1 de agosto, polo que se prorroga o nomeamento como presidenta do Consorcio Axencia para a Calidade do Sistema Universitario de Galicia de María Patrocinio Morrondo Pelayo.
Consellería de Cultura, Educación e Ordenación Universitaria — II. Autoridades e persoal — 08/08/2013

De conformidade co establecido no artigo 12 dos estatutos do Consorcio Axencia para a Calidade do Sistema Universitario de Galicia (ACSUG), a presidenta ou presidente da ACSUG será nomeado polo Consello da Xunta de Galicia, por proposta da persoa titular do departamento que teña atribuídas as competencias en materia de universidades, escoitados os reitores e os presidentes dos consellos sociais das universidades do Sistema Universitario de Galicia, de entre persoas de recoñecido prestixio no ámbito universitario, por un período de catro anos prorrogables por períodos iguais de tempo.
Polo Decreto 347/2009, do 9 de xullo, nomeouse como presidenta do Consorcio Axencia para a Calidade do Sistema Universitario de Galicia a María Patrocinio Morrondo Pelayo.
Transcorridos catro anos desde o seu nomeamento, decídese facer uso das atribucións conferidas no mencionado artigo, polo que, unha vez escoitados os reitores e presidentes dos consellos sociais das universidades integradas no consorcio, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia, na súa reunión do día un de agosto de dous mil trece,
Artigo único. Prorrogar o nomeamento como presidenta do Consorcio Axencia para a Calidade do Sistema Universitario de Galicia de María Patrocinio Morrondo Pelayo.
Santiago de Compostela, un de agosto de dous mil trece
DECRETO 125/2013, do 24 de xullo, polo que se aproba a modificación dos estatutos do Consorcio contra Incendios e Salvamento das Comarcas do Carballiño e do Ribeiro.
Vicepresidencia e Consellería de Presidencia, Administracións Públicas e Xustiza — I. Disposicións xerais — 07/08/2013

A regulación xurídica dos consorcios locais está recollida no artigo 196 da Lei 5/1997, do 22 de xullo, de Administración local de Galicia, que, pola súa vez, fai referencia ás normas contidas no artigo 151 da Lei 5/1997, do 22 de xullo, de Administración local de Galicia, que remite ao procedemento de modificación para as mancomunidades de municipios recollido no artigo 143 da mesma lei. En cumprimento do disposto no citado precepto, o presidente do Consorcio remitiu á Consellería de Presidencia, Administracións Públicas e Xustiza a documentación relativa á súa modificación.
Examinada a documentación, considérase que a tramitación da modificación estatutaria seguiu o procedemento legalmente previsto para tal fin.
En síntese, para a adopción do acordo de modificación deste consorcio observouse a seguinte tramitación:
– O Pleno do Consorcio contra Incendios e Salvamento das Comarcas do Carballiño e do Ribeiro aprobou inicialmente a modificación dos seus estatutos na súa sesión do 22 de decembro de 2011.
– O referido acordo someteuse a información pública durante o prazo dun mes no BOP nº 115 de Ourense, do 22 de maio de 2012, período en que non se presentaron alegacións.
– Con data 27 de xaneiro de 2012 e 9 de febreiro de 2012, emitíronse informes da Deputación Provincial de Ourense e da Dirección Xeral de Administración Local, respectivamente.
– Os plenos de cada unha das entidades locais integrantes do Consorcio aprobaron a modificación dos estatutos e o presidente do Consorcio remitiu á Dirección Xeral de Administración Local unha copia certificada dos acordos de aprobación da dita modificación con data do 30 de maio de 2013.
O contido da modificación afectará o anexo dos estatutos do Consorcio contra Incendios e Salvamento das Comarcas do Carballiño e do Ribeiro.
Segundo o antedito e de conformidade co disposto nos artigos 196, 151 e 143.1.d) da Lei 5/1997, do 22 de xullo, de Administración local de Galicia, e demais normativa de aplicación.
Na súa virtude, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e catro de xullo de dos mil trece,
Artigo único. Aprobar a modificación dos estatutos do Consorcio contra Incendios e Salvamento das Comarcas do Carballiño e do Ribeiro.
Santiago de Compostela, vinte e catro de xullo de dous mil trece
«Relación de concellos que integran o consorcio, e ratios de participación, no 20 % dos gastos de construción e equipamento:
Beariz: 2,13 %
Boborás: 4,85 %
O Carballiño: 50 %
O Irixo: 2,95 %
Maside: 5,00 %
Piñor: 2,26 %
Punxín: 1,39 %
San Amaro: 2,08 %
San Cristovo de Cea: 4,42 %
Carballeda de Avia: 2,50 %
Avión: 4,21 %
Melón: 2,42 %
Ribadavia: 8,91 %
Mancomunidade Intermunicipal Voluntaria de Concellos do Ribeiro: 6,87 %».
DECRETO 117/2013, do 1 de agosto, polo que se nomea secretario xeral técnico da Consellería do Medio Rural e do Mar a Alfonso García Magariños.
Consellería do Medio Rural e do Mar — II. Autoridades e persoal — 02/08/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e do Mar, e logo de deliberación do Consello da Xunta de Galicia, na súa reunión do día un de agosto de dous mil trece,
Nomeo secretario xeral técnico da Consellería do Medio Rural e do Mar a Alfonso García Magariños.
Santiago de Compostela, un de agosto de dous mil trece
DECRETO 116/2013, do 1 de agosto, polo que se dispón que cese Francisco José Vidal-Pardo Pardo como secretario xeral técnico da Consellería do Medio Rural e do Mar.
Consellería do Medio Rural e do Mar — II. Autoridades e persoal — 02/08/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e do Mar, e logo de deliberación do Consello da Xunta de Galicia, na súa reunión do día un de agosto de dous mil trece,
Que cese, por petición propia, Francisco José Vidal-Pardo Pardo como secretario xeral técnico da Consellería do Medio Rural e do Mar, agradecéndolle os servizos prestados.
Santiago de Compostela, un de agosto de dous mil trece
CORRECCIÓN de erros. Orde do 28 de maio de 2013 pola que se regulan os cartóns de bingo autorizados na Comunidade Autónoma de Galicia, a súa subministración electrónica e a presentación e o pagamento electrónico dos tributos sobre o xogo do bingo.
Consellería de Facenda — I. Disposicións xerais — 01/08/2013

Advertidos erros na citada orde, publicada no Diario Oficial de Galicia número 103, do 31 de maio de 2013, cómpre facer as seguintes correccións:
1. Na páxina 19390, artigo 13, punto 11, onde di: «O código de seguridade (CSC) é un algoritmo que combina diferentes datos e establece unha correspondencia unívoca entre o identificador del e o CSC, polo que permite verificar polos órganos competentes en materia de tributos e de xogo, a autenticidade de calquera cartón utilizado no desenvolvemento do bingo electrónico.», debe dicir: «O código de seguridade (CSC) é un algoritmo que combina diferentes datos e establece unha correspondencia unívoca entre o identificador del e o CSC, polo que permite verificar polos órganos competentes en materia de tributos e de xogo a autenticidade de calquera cartón utilizado no desenvolvemento do xogo do bingo».
2. Na páxina 19392, artigo 17, punto 1, onde di: «Os cartóns de bingo físicos deberán estar impresos en pregos de papel que terán as seguintes dimensións: 210 mm × 356 mm», debe dicir: «Os cartóns de bingo físicos deberán estar impresos en pregos de papel que terán as seguintes dimensións: 210 mm × 349,8 mm».
3. Na páxina 19393, artigo 17, punto 2, onde di: «As dimensións dos cartóns serán como mínimo de 105 mm × 58,50 mm», debe dicir: «As dimensións dos cartóns serán como mínimo de 105 mm × 58,30 mm».
4. Na páxina 19412, anexo IX: Formato gráfico e medidas cartóns físicos en soporte material, onde di:
debe dicir:
CORRECCIÓN de erros. Resolución do 7 de maio de 2013 pola que se lles dá publicidade aos beneficiarios das axudas concedidas durante o cuarto trimestre de 2012.
Instituto Galego de Promoción Económica — III. Outras disposicións — 20/06/2013

Advertido erro na referida resolución, publicada no DOG nº 97, do 23 de maio de 2013, procede facer a seguinte corrección:
– Na páxina 18015, no anexo II, engádese o seguinte beneficiario:
Norma reguladora:
Resolución do 29 de marzo de 2011 (DOG nº 75, do 15 de abril), pola que se lle dá publicidade ao acordo do Consello de Dirección do Instituto Galego de Promoción Económica (Igape) que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2007-2013, e se procede á súa convocatoria para o exercicio 2011, en réxime de concorrencia non competitiva.
Finalidade:
Facilitarlles ás empresas galegas a prospección e o acceso a novos mercados poñendo ao seu alcance axudas para a contratación de profesionais especialistas en internacionalización empresarial, conseguindo, ao mesmo tempo, a formación de especialistas en comercio exterior e a súa incorporación ao mercado laboral.
Aplicación orzamentaria:
Esta axuda será financiada con cargo ás aplicacións orzamentarias 08.A1-741A-4814 e 08.A1-741B-4813 dos orzamentos do Instituto Galego de Promoción Económica e cofinanciada polo Fondo Social Europeo nun 80 %, no marco do programa operativo FSE Galicia 2007-2013, eixe 1, tema prioritario 62.
CORRECCIÓN de erros. Orde do 3 de xuño de 2013 pola que se establecen as bases reguladoras para a concesión, en réxime de concorrencia competitiva, de subvencións a investimentos no ámbito da acuicultura, cofinanciadas co Fondo Europeo da Pesca, e se convoca para o exercicio 2013 o devandito procedemento.
Consellería do Medio Rural e do Mar — III. Outras disposicións — 20/06/2013

Advertidos erros no texto da dita orde, publicada no DOG nº 109, do luns 10 de xuño de 2013, cómpre facer as seguintes correccións:
Na páxina 21655, artigo 11.3, onde di: «artigos 5.2.g) e 21.3.g)», debe dicir: «artigos 5.2.f) e 21.3.e)».
Na páxina 21656, artigo 13.2, punto terceiro, onde di: «cadro VI-13», debe dicir: «cadro VI-11».
Na páxina 21657, artigo 14.2, parágrafo segundo, onde di: «artigo 5.2.h)», debe dicir: «artigo 5.2.g)».
Na páxina 21663, artigo 19.2, parágrafo segundo, onde di: «cadro VI-13», debe dicir: «cadro VI-11».
Na páxina 21670, artigo 28.2, onde di: «está ao díae», debe dicir: «está ao día».
A publicación desta corrección de erros non modifica o prazo de presentación de solicitudes sinalado no artigo 12 da citada Orde do 3 de xuño de 2013.
CORRECCIÓN de erros. Resolución do 22 de maio de 2013 pola que se convocan as actividades de formación continua para o persoal ao servizo da Administración autonómica de Galicia.
Escola Galega de Administración Pública — III. Outras disposicións — 13/06/2013

Advertido un erro na citada resolución, publicada no Diario Oficial de Galicia número 102, do 30 de maio, cómpre facer a seguinte corrección:
No anexo II, páxina 19209, no curso: Obradoiro de contratación administrativa. Nivel avanzado, na columna de Localidade/Modalidade, onde di: «Teleformación», debe dicir: «Mixto» e na columna horario, onde di: «Teleformación», debe dicir: «17.00 a 20.00 horas».
No anexo II, páxina 19210, no curso: Obradoiro de subvencións. Nivel avanzado, na columna de Localidade/Modalidade, onde di: «Teleformación», debe dicir: «Mixto».
RESOLUCIÓN do 2 de maio de 2013 pola que se publica o plan de estudos de máster universitario en Técnicas Estatísticas polas universidades de Santiago de Compostela, A Coruña e Vigo.
Universidade de Santiago de Compostela — III. Outras disposicións — 11/06/2013

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros de 15 de abril de 2011 (publicado no BOE do 11 de maio de 2011), por Resolución do secretario de Estado de Universidades do 26 de abril de 2011,
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Técnicas Estatísticas polas universidades de Santiago de Compostela, A Coruña e Vigo, que quedará estruturado segundo consta no anexo.
Santiago de Compostela, 2 de maio de 2013
Rama de coñecemento: Ciencias.
Universidades participantes: Universidade de Santiago de Compostela (coordinadora), Universidade da Coruña e Universidade de Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 2 de maio de 2013 pola que se publica o plan de estudos de máster universitario en Educación, Xénero e Igualdade pola Universidade de Santiago de Compostela.
Universidade de Santiago de Compostela — III. Outras disposicións — 11/06/2013

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011), por Resolución do secretario de Estado de Universidades do 26 de abril de 2011,
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Educación, Xénero e Igualdade pola Universidade de Santiago de Compostela, que quedará estruturado segundo consta no anexo.
Santiago de Compostela, 2 de maio de 2013
Rama de coñecemento: Ciencias Xurídicas e Sociais.
Universidade participante: Universidade de Santiago de Compostela.
Cadro 1. Resumo de materias e distribución de créditos ECTS segundo tipo de materia.
Cadro 2. Materias, créditos, módulos e especialidades do máster en Educación, Xénero e Igualdade.
RESOLUCIÓN do 2 de maio de 2013 pola que se publica o plan de estudos do máster universitario en Enxeñaría Matemática polas universidades de Santiago de Compostela, A Coruña e Vigo.
Universidade de Santiago de Compostela — III. Outras disposicións — 11/06/2013

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011), por Resolución do secretario de Estado de Universidades do 26 de abril de 2011,
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enxeñaría Matemática polas universidades de Santiago de Compostela, A Coruña e Vigo, que quedará estruturado segundo consta no anexo.
Santiago de Compostela, 2 de maio de 2013
Rama de coñecemento: Enxeñaría e Arquitectura.
Universidades participantes: Universidade de Santiago de Compostela (coordinadora), Universidade da Coruña e Universidade de Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
ORDE do 24 de xullo de 2013 pola que se nomean novos membros do Consello Galego de Relacións Laborais, en representación da Confederación de Empresarios de Galicia e da Confederación Intersindical Galega.
Consellería de Traballo e Benestar — II. Autoridades e persoal — 09/08/2013

De acordo co disposto no artigo 7 da Resolución do 23 de outubro de 2008 (DOG do 13 de novembro) pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios de Galicia acordou a substitución dun dos seus membros titulares e a Confederación Intersindical Galega acordou a substitución dun dos seus membros suplentes da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008 e en uso das atribucións que teño conferidas,
Artigo 1
Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a Julio Andrés López Carreiras en substitución de José Manuel Pérez Garrido.
Artigo 2
Nomear membro suplente do Pleno do Consello Galego de Relacións Laborais, en representación da Confederación Intersindical Galega, a Francisco Xabier Cartelle Pérez en substitución de Laura Sánchez Bugallo.
Santiago de Compostela, 24 de xullo de 2013
ORDE do 31 de xullo de 2013 pola que se fixa o importe do crédito dispoñible na convocatoria de 2013 para a concesión de axudas para proxectos ao abeiro dos plans estratéxicos zonais aprobados por esta consellería aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo da Pesca).
Consellería do Medio Rural e do Mar — III. Outras disposicións — 02/08/2013

A Orde do 16 de marzo de 2011 (DOG nº 57, do 22 de marzo) modificada pola Orde do 5 de xullo de 2012 (DOG nº 143, do 27 de xullo) establece as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira (con financiamento do Fondo Europeo de Pesca).
O artigo 10 da citada orde establece que a presentación das solicitudes mantense aberta ata o 31 de marzo de 2013, e nel establécense os períodos anuais de resolución.
O artigo 9 da citada orde establece que as axudas se concederán con cargo ás aplicacións orzamentarias que en cada un dos anos de vixencia do actual programa operativo FEP 2007-2013 sinale a correspondente lei de orzamentos xerais da Comunidade Autónoma.
En cada anualidade sucesiva ata 2013 fixarase mediante unha orde complementaria o crédito plurianual existente con esta finalidade. Os créditos de cada ano poderán ser incrementados, se é o caso, coas incorporacións dos remanentes de exercicios anteriores que legalmente correspondan.
Aprobados os orzamentos da Comunidade Autónoma de Galicia para 2013 pola Lei 2/2013, do 27 de febreiro, cómpre facer pública a contía do crédito orzamentario destinado a facer fronte ás ditas axudas.
Para tal obxecto, esta consellería
Artigo 1. Crédito orzamentario de 2013
O crédito orzamentario para as solicitudes de axuda tramitadas durante o exercicio do ano 2013 e a plurianualidade asociada ás axudas que poidan concederse neste alcanza o importe de dez millóns novecentos vinte e dous mil catrocentos setenta e seis euros con cinco céntimos (10.922.476,05 euros), repartidos nas seguintes anualidades e partidas orzamentarias:
As axudas financiaranse con cargo ao Fondo Europeo da Pesca (75 %), a fondos da Administración xeral do Estado e a fondos da Comunidade Autónoma de Galicia.
Artigo 2. Ampliación do crédito
A contía establecida no artigo anterior para a anualidade 2013 poderá ser incrementada na cantidade resultante das incorporacións de créditos remanentes doutros exercicios.
Artigo 3. Concesión das axudas
A concesión de axudas quedará limitada, en todo caso, ás dispoñibilidades orzamentarias.
Disposición derradeira única. Entrada en vigor
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 31 de xullo de 2013
ORDE do 30 de xullo de 2013 pola que se modifica a Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 02/08/2013

O día 5 de xaneiro de 2012, a Consellería do Medio Rural publicou a Orde do 27 de decembro de 2011 (DOG núm. 4, do 5 de xaneiro de 2012) pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
O 7 de xuño de 2013 publicouse a Orde do 31 de maio de 2013 pola que se amplía a dotación orzamentaria da anualidade 2013 á cantidade de 12.200.000,00 € coa finalidade de conceder todas as axudas solicitadas ao abeiro da Orde do 27 de decembro de 2011 pola que se establecen as bases reguladoras das axudas para o fomento da silvicultura en bosques no medio rural, no marco das axudas ao desenvolvemento rural en Galicia.
O artigo 11 da Orde do 27 de decembro de 2011 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, regula os prazos para a xustificación da subvención que precisa ser modificado para cumprir co establecido na Orde do 31 de maio de 2013 pola que se amplía a dotación orzamentaria da anualidade 2013.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño,de subvencións de Galicia, de acordo co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
Artigo único. Modificación da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
O número 1 do artigo 11 queda redactado do seguinte xeito:
«Na resolución de concesión indicarase o prazo para a execución dos traballos. A data límite de xustificación da subvención será o 30 de novembro de 2012 para a anualidade de 2012 e o 31 de outubro de 2013 para a anualidade de 2013».
Santiago de Compostela, 30 de xullo de 2013
DECRETO 118/2013, do 18 de xullo, polo que se aproba a relación e clasificación de estradas de titularidade municipal do concello de Oímbra.
Consellería de Medio Ambiente, Territorio e Infraestruturas — III. Outras disposicións — 02/08/2013

O artigo 6.b) da Lei 4/1994, do 14 de setembro, de estradas de Galicia, atribúelle ao Consello da Xunta de Galicia a competencia para aprobar a relación e clasificación das estradas de titularidade das entidades locais, en defecto do correspondente plan.
Con data 14 de xuño de 2013 a Deputación Provincial de Ourense, por instancia do Concello de Oímbra, solicitoulle á Xunta de Galicia a aprobación da relación de estradas de titularidade municipal do dito concello, coa petición de que fosen consideradas, para os efectos de catalogación, como redes secundarias, segundo o artigo 10.4 da Lei 4/1994, do 14 de setembro, de estradas de Galicia.
Posteriormente, o 4 de xullo de 2013 a Axencia Galega de Infraestruturas emite informe favorable á proposta da rede do concello de Oímbra.
Na súa virtude, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia, na súa reunión do día dezaoito de xullo de dous mil trece,
Artigo único. Aprobar a relación de estradas de titularidade municipal do Concello de Oímbra, que figura como anexo a este decreto, catalogadas como estradas secundarias, ao abeiro do artigo 10 da Lei 4/1994, de 14 de setembro, de estradas de Galicia.
Anexo:
Inclúese no anexo que se xunta a este decreto unha relación de estradas en que concorren as circunstancias aludidas. Así mesmo, na páxina web da Consellería de Medio Ambiente, Territorio e Infraestruturas (http://www.cmati.xunta.es/tema/c/Infraestruturas_Estradas)
encóntrase á disposición dos interesados un plano onde quedan reflectidas as estradas que se van aprobar de titularidade municipal do concello de Oímbra.
Santiago de Compostela, dezaoito de xullo de dous mil trece
RESOLUCIÓN do 26 de xullo de 2013 pola que se ordena a publicación do Acordo do Consello da Xunta de Galicia do 24 de xullo de 2013 polo que se aproba a relación de postos de traballo da Consellería do Medio Rural e do Mar.
Consellería de Facenda — III. Outras disposicións — 02/08/2013

A aprobación da relación de postos de traballo da Consellería do Medio Rural e do Mar xustifícase pola necesidade de adaptación desta á estrutura orgánica da Consellería.
En consecuencia, por proposta da Consellería do Medio Rural e do Mar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vinte e catro de xullo de dous mil trece, adoptou o seguinte
Primeiro. Apróbase a relación de postos de traballo da Consellería do Medio Rural e do Mar, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro. Indícanse que postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, que se poderán cubrir polo sistema de libre designación con convocatoria pública:
Visto o acordo adoptado polo Consello da Xunta de Galicia na súa reunión do vinte e catro de xullo de dous mil trece, relativo á aprobación da relación de postos de traballo da Consellería do Medio Rural e do Mar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG nº 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 26 de xullo de 2013
A vixente relación de postos de traballo da Consellería do Medio rural e do Mar substitúese pola seguinte:
RESOLUCIÓN do 29 de xullo de 2013 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia promovidos por microempresas para o uso das tecnoloxías da información e as comunicacións, cofinanciadas co Fondo Europeo Agrario de Desenvolvemento Rural.
Axencia Galega de Desenvolvemento Rural — III. Outras disposicións — 09/08/2013

Por Resolución do 22 de abril de 2013 (DOG nº 87, do 7 de maio) fíxose pública a modificación das bases reguladoras aprobadas mediante Resolución do 7 de agosto de 2012 e a convocatoria para o ano 2013 das subvencións aos proxectos dinamizadores das áreas rurais de Galicia promovidos por microempresas para o uso das tecnoloxías da información e as comunicacións, cofinanciadas co Fondo Europeo Agrario de Desenvolvemento Rural (Feader) no marco do PDR de Galicia 2007-2013.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
1. Facer público no
Diario Oficial de Galicia
o resultado do proceso de concesión das subvencións a proxectos dinamizadores das áreas rurais de Galicia, convocatoria 2013, convocadas pola Resolución do 22 de abril de 2013.
2. Facer público na páxina web de Agader http://agader.xunta.es e no taboleiro de anuncios de Agader (A Barcia, 56. Laraño. Santiago de Compostela) a relación de solicitudes aprobadas, así como as excluídas por incumprir algún dos requisitos exixidos nas bases reguladoras, por non presentar a documentación requirida, presentala deficientemente ou fóra de prazo.
Disposición adicional
Esta resolución, pon fin á vía administrativa. Contra ela cabe interpor potestativamente recurso de reposición ante o Consello de Dirección de Agader, no prazo dun mes contado desde o día seguinte ao da publicación desta resolución no DOG, ou recurso contencioso-administrativo ante o órgano xurisdicional competente, no prazo de dous meses contados desde o día seguinte ao da citada publicación no DOG.
Disposición derradeira
Esta resolución será aplicable desde o día da súa publicación no DOG.
Santiago de Compostela, 29 de xullo de 2013
ORDE do 31 de xullo de 2013 pola que se modifica a autorización por cambio de titularidade do centro privado Breogán, do concello de Vigo.
Consellería de Cultura, Educación e Ordenación Universitaria — III. Outras disposicións — 09/08/2013

María Nuria Iglesias Rivadulla, solicita o cambio de titularidade do centro privado Breogán, do concello de Vigo, en representación da comunidade hereditaria da súa nai María de la Concepción Rivadulla Riloba, actual titular do devandito centro privado conforme figura no Rexistro de Centros desta consellería.
Mediante escritura pública notarial, outorgada ante o notario José Antonio Rodríguez González, María Nuria Iglesias Rivadulla cede a titularidade do centro educativo a favor de Colegio Breogán, Sociedad Limitada.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Breogán, código 36010836, a favor de Colegio Breogán, Sociedad Limitada.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros desta consellería.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de xullo de 2013
DECRETO 129/2013, do 1 de agosto, polo que se aproba o cambio de titularidade da estrada AC-215: Fonteculler (AC-211)-O Portádego (N-550), a prol do Concello de Culleredo.
Consellería de Medio Ambiente, Territorio e Infraestruturas — III. Outras disposicións — 09/08/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón, no artigo 54, que as estradas autonómicas ou provinciais, ou os treitos determinados delas nos cales a circulación adquira características urbanas, se lles entregarán aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os dous organismos.
A Axencia Galega de Infraestruturas e o Concello de Culleredo asinan un convenio de colaboración para levar a cabo a execución de beirarrúas e recollidas de pluviais na estrada AC-215. Entre as obrigas das partes, a AXI financia a totalidade das obras e o Concello de Culleredo acepta a transferencia de titularidade da estrada AC-215, desde o p.q. 0+000 ao p.q. 0+800 antes da licitación da obra.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade da estrada AC-215: Fonteculler (AC-211)-O Portádego (N-550), na súa totalidade, a prol do Concello de Culleredo.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día un de agosto de dous mil trece,
Artigo 1
Apróbase o cambio de titularidade a prol do Concello de Culleredo da estrada AC-215; Fonteculler (AC-211)-O Portádego (N-550) na súa totalidade.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Culleredo deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase mediante a sinatura da correspondente acta, que deberá realizarse antes da licitación da obra.
Artigo 4
Corresponderalle ao Concello de Culleredo, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, un de agosto de dous mil trece
RESOLUCIÓN do 26 de xullo de 2013 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2013.
Consellería de Facenda — III. Outras disposicións — 09/08/2013

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao primeiro trimestre de 2013, que figuran como anexo a esta resolución.
Santiago de Compostela, 26 de xullo de 2013
RESOLUCIÓN do 30 de xullo de 2013, da Dirección Xeral de Avaliación e Reforma Administrativa, pola que se lle dá publicidade á Resolución do 10 de xuño de 2013, da Secretaría Xeral Técnica da Consellería de Presidencia, Administracións Públicas e Xustiza, relativa á opción da Comunidade Autónoma galega respecto ás tarifas para os usuarios do 012.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/08/2013

O 10 de xuño de 2013 a Secretaría Xeral Técnica da Consellería de Presidencia, Administracións Públicas e Xustiza, ditou por delegación do vicepresidente e conselleiro de Presidencia, Administracións Públicas e Xustiza (Orde do 14 de maio de 2013, DOG nº 92, do 15 de maio) a seguinte resolución que se transcribe literalmente:
«O 23 de maio de 2013, a dirección da Área de Infraestruturas e Comunicacións da Amtega, remite escrito relativo á Resolución do 21 de novembro de 2012, da Secretaría de Estado de Telecomunicacións e para a Sociedade da Información, pola que se atribúe o número 012 ao servizo de información das administracións autonómicas, para efectos de que se comunique a opción da Comunidade Autónoma galega respecto ás propostas de tarifas para os usuarios do teléfono 012.
Unha vez valoradas as catro opcións, esta dirección xeral propón a opción correspondente á modalidade «C» por considerala a máis adecuada ás peculiaridades dos actuais servizos integrados no 012 segundo se detalla a continuación:
c) Modalidade C: prezo fixo por chamada segundo se indica na táboa seguinte:
Prezo aplicable ao usuario chamante (modalidade C).
Cómpre sinalar que a dita opción afectaría todos os servizos actualmente integrados no 012 a excepción dos gratuítos (que manteñen a súa numeración propia), cuxo custo continuaría sendo asumido pola Administración autonómica, como ata agora.
Santiago de Compostela, 10 de xuño de 2013
Resolución: vista a proposta precedente, presentada pola Dirección Xeral de Avaliación e Reforma Administrativa, préstolles a miña aprobación nos seus propios termos.
Santiago de Compostela, 10 de xuño de 2013
Santiago de Compostela, 30 de xullo de 2013
ORDE do 30 de xullo de 2013 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2013.
Consellería de Cultura, Educación e Ordenación Universitaria — III. Outras disposicións — 08/08/2013

Por Orde do 9 de abril de 2013 (DOG do 18 de abril), a Consellería de Cultura, Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2013.
Reunida a comisión prevista no ordinal oitavo da citada orde, de acordo coa proposta formulada por ela e de conformidade co ordinal décimo da orde de referencia,
Primeiro. Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo I a esta orde.
Segundo. Desestimar as solicitudes presentadas por unha federación e as asociacións de pais de alumnos de centros que se relacionan no anexo II a esta orde, polas causas que se indican.
Terceiro. Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2013 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos e a acreditación do seu pago. Non se admiten recibos como xustificación dos gastos.
b) Unha declaración actualizada do anexo II publicado na Orde do 9 de abril de 2013 (DOG do 18 de abril), pola que se convocan as axudas para o ano 2013.
Cuarto. Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante o conselleiro de Cultura, Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 30 de xullo de 2013
CORRECCIÓN de erros. Orde do 2 de xullo de 2013 pola que se establecen as bases que regulan as axudas para constituír e iniciar a actividade de sociedades de fomento forestal (Sofor) e se convocan para o ano 2013.
Consellería do Medio Rural e do Mar — III. Outras disposicións — 08/08/2013

Advertidos erros na citada orde, publicada no Diario Oficial de Galicia número 133, do 15 de xullo de 2013, cómpre efectuar as seguintes correccións:
Na páxina 28084, artigo 3, punto segundo, onde di: «...tanto para liña 1 como para a liña 2...», debe dicir: «...tanto para a liña 1 como para a liña 2...».
Na páxina 28087, artigo 8, letra d), onde di: «...empregaranse as seguintes tarifas do anexo IX:», debe dicir: «...empregaranse as tarifas do anexo IX.».
Na páxina 28100, artigo 17, punto cuarto, onde di: «...na páxina web da Consellería do Medio Rural.», debe dicir: «...na páxina web da Consellería do Medio Rural e do Mar.».
Na páxina 28100, artigo 18, parágrafo terceiro, onde di: «c)», debe dicir: «b)».
Na páxina 28101, artigo 18, parágrafo cuarto, onde di: «d)», debe dicir: «c)».
Na páxina 28118 substitúese o anexo IV polo seguinte: